वाराणसी। आॅपरेशन के दौरान मरीज के पेट में सुई छोड़ने के मामले में लंका पुलिस तकनीकी पहलू का वास्ता देते हुए रपट दर्ज करने में हीलाहवाली कर रही थी। परिजनों ने शनिवार को ही लिखित तहरीर दे दी दी थी लेकिन पुलिस ने इसे सीएमओ के पास भेज कर कर्तव्य से इतिश्री कर चुकी थी। पीड़िता के परिजन थाने का चक्कर लगाते रहे जब उनको नहीं समझ में आया तो रविवार को डीएम योगेश्वर राम मिश्र से मुलाकात कर उनको समूचे घटनाक्रम की जानकारी देते हुए न्याय की गुहार लगायी। डीएम ने मामले को गंभीरता से लेते हुए प्राथमकिता के आधार पर त्वरित कार्रवाई का आदेश लंका थाने को दिया। कलेक्टर की फटकार के बाद चेती लंका पुलिस ने आईपीसी की धारा 279, 337 और 338 के तहत मुकदमा कायम करने के साथ विवेचना शुरू कर दी है।